ОДЛУКА ЖИРИЈА

Петочлани жири деветог мултимедијалног фестивала ,,Патософфирање'' у саставу: Габриела Васић, Татјана Паскаш, Ивана Стевовић, Пол Мареј и Владислав Нешић донео је следеће одлуке.

* **Посебне похвале и признања додељене су следећим уметничким остварењима:**

1. Похвала за посвећеност и истрајност у уметничком раду додељена је групи ,,Зид'' за визуелну интервенцију у јавном простору ,,Патоскок'' (фонтана ЦЗКС)
2. Похвале за успешну театрализацију живота, колективни ангажман и сарадњу у реализацији пројеката додељенесуПАТОС-у из Смедерева и ЦЕКОМ-уиз Зрењанина.
3. Похвале заизузетну доследност и интердисциплинарни приступ у креирању уметничких остварења додељене су визуелном перформансу ,,Application form’’ ауторке Сандре Божић; филму ,,Дунав слободно плови'' аутора Саше Перића и Драгана Симеуновића, у продукцији ,,ИГНИС-а'' из Београда; перформансу ,,Бити свој властити превод'' аутора Урбана Белине у извођењу КУД ААЦ ,,Зракоглед'' из Љубљане.
4. Посебна похвала за независност у уметничком раду додељена је самосталном професионалном позоришту ,,Кроз прозор фабрика'' за трагикомедију ,,Један зарез нешто'', која је продукционо скромна, али уметнички јасно опредељена.

* **На Фестивалу су додељене и следеће награде:**

1. **Награду публике** освојио је документарни филм ,,Музички солитер'' у продукцији ,,Базаарта'' из Београда, аутора Мине Саблић и Александра Папајића.
2. **Награда ,,Бранислав Б. Чубриловић''** за уметничку храброст, припала је представи ,,Мушкарчине'' у копродукцији ,,Центра е8'' и ,, Битеф Театра'' из Београда са следећим образложењем:

У представи се разобличују културни стереотипи о балканском мачизму и подразумеваном схватању идентитета мушкарца у српском друштву.

1. **,,Grand prix’’** Фестивала додељује се представи ,,Можемо ми тако до судњега дана...'' у извођењу ,,ДИС Театра'' из Бања Луке, у режији Новице Богдановића са следећим образложењем:

Ова представа је иновативно позоришно остварење које је обележено аутентичношћу уметничког израза и снажним, верним и емотивним глумачким ангажманом. Експресивном сценичношћу остварује се озбиљан третман значајне друштвене теме – односа прогонитеља и жртве.

Осим награда и похвала, жири је у име Фестивалаизразио велику захвалност Иви Мусовић и Жиги Чамернику за велики вишегодишњи допринос у неформалном уметничком образовању младих.